ΓΡΑΠΤΗ ΕΡΩΤΗΣΗ P-2325/00

υποβολή: Freddy Blak (PSE) προς την Επιτροπή

(30 Ιουνίου 2000)

Θέμα: Φόρουμ Μεταναστών της Ευρωπαϊκής Ένωσης

Εξ όσων γνωρίζω, η Γενική Διεύθυνση Δικαιοσύνης και Εσωτερικών Θεμάτων ανέλαβε από 1ης Ιανουαρίου 2000 τη διαχείριση των κοινοτικών επιχορηγήσεων για το Φόρουμ Μεταναστών, η οποίαπήγετο προηγουμένως στην αρμοδιότητα της Γενικής Διεύθυνσης Απασχόλησης και Κοινωνικών Υποθέσεων. Στον προϋπολογισμό του τρέχοντος έτους, 800 000 ενεγράφησαν στη θέση του προϋπολογισμού Α-3040 για τη χρηματοδότηση των λειτουργικών δαπανών και του προγράμματος εργασίας του εν λόγω Κέντρου.

Ως αντιπρόεδρος της Επιτροπής Ελέγχου του Προϋπολογισμού έλαβα αντίγραφο ανοικτής επιστολής της 8ης Μαρτίου 2000, την οποίαπογράφουν ενδιαφερόμενες ενώσεις μεταξύ άλλων η ATMF (Association des Travailleurs Marocains en France), η FTCR (Fdration des Tunisiens pour une Citoyennet des deux Rives), η ATIME (Association des Travailleurs de Turquie), η AJM (Asociacion de Trabajadores ye Immigrantes Marroquies en Espaa), η ELELE (Maison des Travailleurs de Turquie) και η CFAIT (Conseil des Associations Franaise de Turquie) και στην οποία διατυπώνονται καταγγελίες για κακή διαχείριση. Η Επιτροπή πρέπει να έχει λάβει επίσης αντίγραφο αυτής της επιστολής μετά την Ετήσια Γενική Συνεδρίαση της 16ης-17ης Δεκεμβρίου 1999.

Εκτός από τις ανησυχίες που εκφράζονται στην ανοικτή επιστολή, έχω λάβει επίσης πληροφορίες από αξιόπιστες δανικές πηγές, σύμφωνα με τις οποίες οι πόροι χρησιμοποιήθηκαν, σύμφωνα με καταγγελίες, για τη χρηματοδότηση προεκλογικής εκστρατείας στο Μαρόκο και για την πληρωμή ιδιωτικών εξόδων.

Έχουν βάση αυτές οι καταγγελίες;

Εάν ναι, ποια δράση έχει αναληφθεί από την Επιτροπή, περιλαμβανομένης και της επανείσπραξης των πιστώσεων;

Πώς διασφαλίζει η Επιτροπή ότι το εν λόγω κέντρο και άλλα κέντρα που χρηματοδοτούνται από τις κοινοτικές επιχορηγήσεις στο πλαίσιο του κεφαλαίου Α3 του προϋπολογισμού επιτυγχάνουν τους στόχους τους;

Απάντηση του κ. Mr Vitorino εξ ονόματος της Επιτροπής

(24 Ιουλίου 2000)

Το αξιότιμο μέλος αναφέρει ορθά ότι η Γενική Διεύθυνση Δικαιοσύνης και Εσωτερικών Υποθέσεων ανέλαβε από την 1η Ιανουαρίου 2000πό την άμεση αρμοδιότητα του Γενικού της Διευθυντού τη διαχείριση των θεμάτων που αφορούν το φόρουμ μεταναστών.

Η Επιτροπή έλαβε επίσης την ανοικτή επιστολή της 8ης Μαρτίου 2000 καθώς και αναλυτική γραπτή απάντηση από την εκτελεστική επιτροπή του φόρουμ μεταναστών η οποία καλύπτει κάθε σημείο.

Η Επιτροπή θα πραγματοποιήσει πλήρη έλεγχο των δραστηριοτήτων και των λογαριασμών του φόρουμ στο προσεχές μέλλον και θα εξετάσει τις καταγγελίες για κακή διαχείριση που της έχουν επισημανθεί από το αξιότιμο μέλος. Στη συνέχεια θα αποφασίσει για τις ενέργειες στις οποίες θα προβεί. Εάν διαπιστωθεί οποιαδήποτε παρατυπία, η Επιτροπή θα πραγματοποιήσει όλες τις απαιτούμενες ενέργειες για την αντιμετώπιση της κατάστασης και θα ενημερώσει σχετικά την ευρωπαϊκήπηρεσία καταπολέμησης της απάτης (OLAF).

Όσον αφορά το ρόλο της Επιτροπής στην επιβεβαίωση ότι τα κονδύλια έχουν πράγματι δαπανηθεί, το φόρουμ μεταναστών έχει συμβατικήποχρέωση να δώσει αναφορά στην Επιτροπή για τις δραστηριότητες του πράγμα το οποίο και πράττει σε τακτικά χρονικά διαστήματα. Η συμβατική αυτήποχρέωση περιλαμβάνει την ετήσιαποβολή των λογαριασμών οι οποίοι στη συνέχεια ελέγχονται από την Επιτροπή. Εξάλλου,πάλληλος της Επιτροπής συμμετέχει ως παρατηρητής στην εκτελεστική επιτροπή του φόρουμ και στο συμβούλιο διαχείρισής του.